Калі параўнаць мастацкі стыль Л. Рублеўскай і У. Караткевіча ў жанры гістарычнага дэтэктыва, то нельга не заўважыць, што гэта пісьменнікі розных эпох. Яны ставілі перад сабой розныя задачы. Перад Караткевічам стаяла задача заінтрыгаваць чытача мінулай гісторыяй, і таму ў творах ён дасканала перадаваў аблічча канкрэтнага гістарычнага перыяду. Л. Рублеўская большы акцэнт робіць на займальнасць, на арыгінальную мастацкую форму. У яе рамане прысутнічаюць плынь часу і плынь гісторыі, якая паўтарае сама сябе праз некаторы тэрмін у новай якасці. Пісьменніца праз такую форму паказвае чытачу пераемнасць духоўных каштоўнасцей мінулага і сучаснага. Раман Л. Рублеўскай “Золата забытых магіл” наватарскі.